《华清引 晏起》
清代·邹祗谟

重重珠幕护窗纱。春思方佳。一种娇慵如梦，微闻莺语哗。

丁香轻掩扣微差。绿云半侧堆鸦。枕痕红晕重，不敢见菱花。

作者简介：清初江南武进人，字吁士，号程村。顺治十五年进士。与陈维崧、黄永、董以宁号毗陵四子。记忆力特强，古今人爵里姓氏、世次年谱，无不悉记。见魏禧兄弟古文，大为赞赏，逢人辄称道，宁都三魏由此知名。有《远志斋集》。